Adrodd Straeon Digidol ar gyfer Iechyd

17-19 Mehefin 2021

Amgueddfa'r Glannau, Abertawe

Rydyn ni’n chwilio am hyd at 30 o bobl - sef ymarferwyr a meddylwyr - i ymuno â ni am ddeuddydd o sgwrsio yn Abertawe ym mis Mehefin 2021. Bydd pawb sy'n dod i'r digwyddiad yn gwneud cyflwyniad a bydd y sesiynau'n cael eu ffilmio i greu digwyddiad ar-lein ar gyfer cymuned ehangach yn yr Hydref.

**Nod**

Gwella gwasanaeth iechyd y DU ymhellach drwy ddatblygu straeon digidol

**Amcanion**

Dod ag ymarferwyr allweddol at ei gilydd

Cyflwyno sesiynau sy'n ysgogi dealltwriaeth newydd a ffyrdd newydd o feddwl

Darparu amser ar gyfer sgyrsiau ar y llwyfan ac oddi arni

Creu adnoddau ffilm i barhau i ddatblygu'r gymuned o ymarferwyr ar-lein yn dilyn y digwyddiad

Cynnwys llunwyr polisi, cyllidwyr a dylanwadwyr yn y sgwrs

**Hoffech chi fod yn un o'r 30 o bobl yn y digwyddiad?**

Ydych chi'n glinigwr sydd wedi newid ei arferion o ganlyniad i stori ddigidol, neu’n glaf sydd wedi adrodd stori, neu’n storïwr digidol sy'n gweithio ym maes iechyd, neu’n rhywun sy'n comisiynu straeon digidol yn y gwasanaeth iechyd neu’n feddyliwr sydd â syniadau a safbwyntiau i'w rhannu?

A oes gennych chi rywbeth i'w ddweud am foeseg, am ffurfiau naratif, am estheteg, am sut mae straeon wedi arwain at welliannau o ran ansawdd, am yr effaith emosiynol ar yr adroddwr, neu am yr anawsterau, neu a ydych chi’n datblygu neu'n gwerthuso'r arfer mewn ffyrdd newydd?

Mae gennym ni ddiddordeb mewn hwyluso sgyrsiau am bob agwedd ar yr arfer o adrodd straeon digidol, sef arfer sy'n datblygu ar draws y GIG yn y DU. Beth sy'n gweithio a beth nad yw’n gweithio....

Os oes gennych chi bwnc sy'n ymwneud ag adrodd straeon digidol ym maes iechyd a hoffech ei gyflwyno, naill ai ar ffurf ysgogiad, perfformiad neu sgwrs â rhywun arall ar y llwyfan, yna lawrlwythwch a chwblhewch y ffurflen gyflwyno sydd ar gael ar [www.artsinhealth.wales/gathering2021](http://www.artsinhealth.wales/gathering2021)

Dyddiad cau: 22 Chwefror2021

Edrychwn ni ymlaen at glywed gennych chi,

Prue, Emily a Lesley